laion/Wikipedia-Exotic huggingface dataset:
মালখানগর ইউনিয়ন

মালখানগর ইউনিয়ন বাংলাদেশের মুন্সীগঞ্জ জেলার সিরাজদীখান উপজেলার অন্তর্গত একটি ইউনিয়ন । ঢাকা থেকে সড়ক পথে ৩২ কিলোমিটার দূরে ইছামতি নদীর তীরে অবস্থিত৷ এর উত্তর-পূর্বে নারায়ণগঞ্জ সদর উপজেলা র বক্তাবলি ইউনিয়ন‚দক্ষিণ-পূর্বে টংগিবাড়ী উপজেলার বেতকা ইউনিয়ন‚ দক্ষিণ-পশ্চিমে মধ্যপাড়া ইউনিয়ন‚পশ্চিমে ইছাপুরা ইউনিয়ন ও উত্তরে বয়রাগাদি ইউনিয়ন অবস্থিত৷ মালখানগর ইউনিয়ন ১৪টি গ্রাম নিয়ে গঠিত। গ্রামগুলো হল: মালখানগর, গোড়াপীপাড়া, ফেগুনাসার, কাজীরবাগ, ফুরশাইল, নগরফুরশাইল, রায়েরবাগ, আরমহল, নাইশিং, নাটেশ্বর, বাড়ইপাড়া, রথবাড়ী, কৈবর্ত্তসার, দেবীপুরা। এক সময় এই স্থানটি শহর ছিল। ফেগুনাসারে ১১ শতকের একটি শিব মন্দির আছে। এখানে ১১ শতকের আগে থেকে জনবসতি ছিল। মালখানগর গ্রামের পুরোনো কারুকার্যখচিত দালানগুলো কালের সাক্ষী হয়ে দাড়িয়ে আছে। এক সময়ের হিন্দু প্রধান এ এলাকাটিতে ছিল মুলত অভিজাত হিন্দুদের বাস। সেজন্যই এখানে বহু কালোপাথরের হিন্দু দেব-দেবীর মূর্তি আবিষ্কৃত হয়েছে। ১৯৪৭ সালে দেশ ভাগের পর অধিকাংশ হিন্দুই ভারতে চলে যান। মালখানগর ইউনিয়নের মোট জনসংখ্যা ১৬৬৬০৷ জনসংখ্যার ঘনত্ব প্রতি বর্গ কিলোমিটারে ৩১১০ জন৷মোট পুরুষ ৮২০৯‚মোট নারী ৮৩৯১৷নারী ও পুরুষের অনুপাত ১০৩:১০১.৫ ৷ বুদ্ধদেব বসু - কবি। মাণিক বন্দ্যোপাধ্যায়- লেখক ★মনমোহন মজুমদার।ভারতে সন্ন্যাসী হয়ে স্বামী সত্যানন্দ গিরি নামে পরিচিত(বাংলা ১৩০৩---১৩৭৮)ঝাড়গ্রাম,সেবায়তন,পশ্চিমবংগ,ভারত। ★শৈলেশমোহন মজুমদার,ভারতে সন্ন্যাসী হয়ে নাম হয় স্বামী শুদ্ধানন্দ গিরি (বাংলা ১৩১৪--১৪০০)ঝাড়গ্রাম,সেবায়তন,পশ্চিমবংগ,ভারত।
দ্বেন-সা-পা-ব্লো-ব্জাং-দোন-গ্রুব

দ্বেন-সা-পা-ব্লো-ব্জাং-দোন-গ্রুব (তিব্বতি: མྷས་གྲུབ་དགེལེགས་དཔལ་བཟང་, ওয়াইলি: mkhas-grub dge legs dpal bzang) (১৫০৫-১৫৫৬) তিব্বতী বৌদ্ধধর্মের একজন বিখ্যাত বৌদ্ধ ভিক্ষু ছিলেন, মৃত্যুর পর পরবর্তীকালে পঞ্চম দলাই লামা যাকে দ্গে-লুগ্স ধর্মসম্প্রদায়ের তৃতীয় পাঞ্চেন লামা রূপে চিহ্নিত করেন। দ্বেন-সা-পা-ব্লো-ব্জাং-দোন-গ্রুব ১৫০৫ খ্রিষ্টাব্দে তিব্বতের গ্ত্সাং অঞ্চলের ল্হা-খুদ (ওয়াইলি: lha khud) নামক স্থানে জন্মগ্রহণ করেন। তার পিতার নাম ছিল ব্সোদ-নাম্স-র্দো-র্জে (ওয়াইলি: bsod nams rdo rje) এবং তার মাতার নাম ছিল দ্পাল-'দ্জোম-স্ক্যিদ (ওয়াইলি: dpal 'dzom skyid)। জন্মের পর তার নাম রাখা হয় ম্গোন-পো-স্ক্যাব্স (ওয়াইলি: mgon po skyabs)। শৈশবে তিনি র্জে-স্ক্যাবস-ম্ছোগ-দ্পাল-ব্জাং (ওয়াইলি: rje skyabs mchog dpal bzang) নামক দ্বেন-সা বৌদ্ধবিহারের প্রধানের নিকট ধর্মশিক্ষা শুরু করেন। এগারো বছর বয়সে তিনি ছোস-'খোর-দ্বুস-স্দিংস (ওয়াইলি: chos 'khor dbus sdings) নামক বৌদ্ধবিহারে শিক্ষার্থীর শপথ গ্রহণ করেন। এরপর তিনি দ্রেপুং বৌদ্ধবিহারে লাম-রিম সম্বন্ধে শিক্ষালাভ করেন। সতেরো বছর বয়সে তিনি ছোস-ক্যি-র্দো-র্জে নামক এক বৌদ্ধ পন্ডিতের নিকটে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার মহামুদ্রা এবং স্প্রুল-পা'ই-গ্লেগ্স-বাম-ছেন-মো (ওয়াইলি: sprul pa'i glegs bam chen mo) নামক মৌলিক গ্রন্থ সম্বন্ধে শিক্ষালাভ করেন। ছোস-ক্যি-র্জে-ব্লো-গ্রোস-র্গ্যাল-ম্ত্শান (ওয়াইলি: chos kyi rje blo gros rgyal mtshan) নামক বৌদ্ধভিক্ষুর নিকটে তিনি অতীশ দীপঙ্করের শিক্ষা, গুহ্যসমাজতন্ত্র ও অন্যান্য তন্ত্র সম্বন্ধে শিক্ষালাভ করেন। এরপর তিনি পাদ-মা-'ওদ নামক স্থানে গুহায় সাধনা করতে যান। দ্বেন-সা-পা-ব্লো-ব্জাং-দোন-গ্রুব তার জীবনে সর্বপ্রথম শিক্ষাদান করেন পাদ-মা-'ওদ নামক স্থানে। পরবর্তীকালে তিনি মধ্য তিব্বতের বিস্তীর্ন অঞ্চলে ধর্মশিক্ষা দান করেন। তেত্রিশ বছর বয়সে তিনি দ্গে-'দুন-র্গ্যা-ম্ত্শোর নিকটে ভিক্ষুর শপথ গ্রহণ করেন। ব্ক্রা-শিস-ল্হুন-পো বৌদ্ধবিহারে তিনি লেগ্স-পা-দোন-গ্রুব (ওয়াইলি: legs pa don grub) নামক বৌদ্ধপন্ডিতের সঙ্গে বিভিন্ন গ্রন্থ রচনা করেন। এরপরে তিনি পান-ছেন-ব্যাং-ছুব-ব্লো-গ্রোস (ওয়াইলি: paN chen byang chub blo gros), ম্ঙ্গা'-রি-লো-ছেন-র্নাম-র্গ্যাল (ওয়াইলি: mnga' ri lo chen rnam rgyal) এবং লেগ্স-পা'ই-ব্লো-গ্রোসের নিকট শিক্ষালাভ করেন। সাংস-র্গ্যাস-য়ে-শেস ছিলেন সর্বাপেক্ষা উল্লেখযোগ্য শিষ্য। Adams, Miranda (আগস্ট ২০০৭)। "The Third Paṇchen Lama, Wensapa Lobzang Dondrub"। The Treasury of Lives: Biographies of Himalayan Religious Masters। সংগ্রহের তারিখ ২০১৩-০৮-১৯।  Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications. Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar.
জার্নি টু মক্কা

জার্নি টু মক্কাঃ ইন দ্যা ফুটস্টেপস্ অফ ইবনে বতুতা (ইংরেজি: Journey to Mecca: In the footsteps of Ibn Batutta; বাংলা: মক্কা ভ্রমণ: ইবন বতুতার পদাঙ্কে) হল ন্যাশনাল জিওগ্রাফি সহ-প্রযোজিত এবং এসকে ফিল্মস প্রযোজিত একটি আইম্যাক্স (জায়ান্ট স্ক্রিন) নাটকীয় প্রামাণ্যচিত্র, যেখানে বিখ্যাত মুসলিম ভ্রমণকারী ইবনে বতুতার ১৩২৫ সালে নিজ দেশ মরোক্কো থেকে পবিত্র হজ্জের উদ্দেশ্যে মক্কা ভ্রমণের সত্য জীবনঘটনা রুপায়িত হয়েছে। খ্যাতিমান ধারাবর্ণনাকারী ও অভিনেতা বেন কিংসলির ধারাবর্ণনায় এবং মুলচরিত্রে মরোক্কো বংশোদ্ভুত নবাগত অভিনেতা চেমস এডিন জিনুনের অভিনয়ে, প্রামাণ্যচিত্রটিতে ইবনে বতুতার স্বরচিত রিহিলা নামক ভ্রমণ গ্রন্থের বর্ণনা অনুসরণে মক্কার উদ্দেশ্যে তার ভ্রমণ এবং ভ্রমণপথের প্রথম আঠারোোমাসের ঘটনাবলি প্রদর্শন করা হয়, যার মাঝে তৎকালীন পালিত হজ্জের অনুকরণে বেশ কিছু দৃশ্য ফুটিয়ে তোলা হয়েছে। মরোক্কো ও সৌদি আরবে আরবি ও ইংরেজি ভাষায় প্রামাণ্যচিত্রটির দৃশ্যধারণ হয়। এছাড়াও, প্রামাণ্যচিত্রটিতে আফ্রিকার ভাষাসমূহের মাঝে মরোক্কোর বার্বার জাতির মাঝে প্রচলিত কথ্য ভাষার উচ্চারণশৈলীর অনুকরণে ইংরেজি ভাষায় ধারাবর্ণনা করা হয়েছে। McNeil Jr., Donald G. (২০০৯-০২-১৩)। "The Long, Dusty Trek Toward Tolerance"। New York Times। সংগ্রহের তারিখ ২০০৯-০৮-২৭।  Staff। "Journey to Mecca"। Cosmic Picture। সংগ্রহের তারিখ ২০০৮-০৯-২৩। [স্থায়ীভাবে অকার্যকর সংযোগ] Giant Screen: Journey to Mecca ওয়েব্যাক মেশিনে আর্কাইভকৃত ১৩ আগস্ট ২০১৮ তারিখে ইন্টারনেট মুভি ডেটাবেজে জার্নি টু মক্কা (ইংরেজি) ]
ম্যাকডোনেল ডগলাস

ম্যাকডোনেল ডগলাস ছিল একটি অন্যতম প্রধান অ্যারোস্পেস নির্মাতা এবং প্রতিরক্ষা চুক্তিকারী। এটি বেশ কিছু বিখ্যাত বাণিজ্যিক ও সামরিক বিমান নির্মাতা। এটি ম্যাকডোনেল এয়ারক্রাফট এবং ডগলাস এয়ারক্রাফট এর একত্রীক্রণের মাধ্যমে ১৯৬৭ সালে গঠিত হয়। এ-৪ স্কাইহক এফ-৪ ফ্যান্টম-২ এফ-১৫ ঈগল এফ-১৫ই স্ট্রাইক ঈগল এভি-৮বি হ্যারিয়ার-২ এফ/এ-১৮ হরনেট টি-৪৫ গোসহক জেট ট্রেইনার কেসি-১০ এক্সটেন্ডার সি-১৭ গ্লোবমাস্টার-৩ এফ/এ-১৮ই/এফ সুপার হরনেট ডিসি-৮ ডিসি-৯ ডিসি-১০ এমডি-১১ এমডি-৮০ সিরিজ এমডি-৯০ এমডি-৯৫ ম্যাকডোনেল ডগলাস এমডি-১২ এএইচ-৬৪ অ্যাপাচি এমডি ৫০০ সিরিজ এমডি ৬০০ এমডি ৯০১/৯০২/৯০২ এক্সপ্লোরার টমাহক ক্ষেপণাস্ত্র হারপুন ক্ষেপণাস্ত্র স্কাইল্যাব স্পেস স্টেশন ডেল্টা-২ স্পেস লঞ্চ ভেহিকল উদ্ধৃতি ত্রুটি: <ref> ট্যাগ বৈধ নয়; merger নামের সূত্রটির জন্য কোন লেখা প্রদান করা হয়নি Time Period Reports. boeing.com airfleets.net World Airliner Census 2012. flightglobal.com
ছোস-ক্যি-র্গ্যাল-ম্ত্শান

ছোস-ক্যি-র্গ্যাল-ম্ত্শান (তিব্বতি: ཆོས་ཀྱི་རྒྱལ་མཚན, ওয়াইলি: chos kyi rgyal mtshan) (১৪০২-১৪৭৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছিলেন। ছোস-ক্যি-র্গ্যাল-ম্ত্শান ১৪০২ খ্রিষ্টাব্দে তিব্বতের লা-স্তোদ নামক স্থানে জন্মগ্রহণ করেন। তার পিতার নাম ছিল কুন-দ্গা'-ব্ক্রা-শিস-দ্পাল-ব্জাং (ওয়াইলি: kun dga' bkra shis dpal bzang) এবং মাতার নাম ছিল বু-'দ্রেন-র্গ্যাল-মো (ওয়াইলি: bu 'dren rgyal mo)। তিনি দ্গা'-ল্দান বৌদ্ধবিহারের তৃতীয় দ্গা'-ল্দান-খ্রি-পা বা প্রধান ম্খাস-গ্রুব-র্জে-দ্গে-লেগ্স-দ্পাল-ব্জাংয়ের ভ্রাতা ছিলেন। শৈশবে তিনি য়োংস-'দ্জিন-ম্খাস-গ্রুব (ওয়াইলি: yongs 'dzin mkhas grub) নামক বৌদ্ধ ভিক্ষুর নিকট শিক্ষাগ্রহণ করেন। এরপর তিনি 'জাম-দ্পাল-র্গ্যা-ম্ত্শো নামক বৌদ্ধ পন্ডিতের নিকটে গুহ্যসমাজতন্ত্র, ছেদ সাধনা, চক্রসম্বর তন্ত্র, দ্গা'-ল্দান-ফ্যাগ-ছেন (ওয়াইলি: dga' ldan phyag chen) নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো (ওয়াইলি: sprul pa'i glegs bam chen mo) সম্বন্ধে শিক্ষালাভ করেন। তিনি তিব্বতের গ্ত্সাং অঞ্চলে বা-সো-ল্হুন-গ্রুব-ব্দে-ছেন-দ্গোন (ওয়াইলি: ba so lhun grub bde chen dgon) নামক বৌদ্ধবিহার স্থাপন করেন এবং বা-সো-ছোস-র্জে (ওয়াইলি: ba so chos rje) নামে তিব্বতে পরিচিত হন। ১৪৬৩ খ্রিষ্টাব্দে তিনি দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধানের পদে নিযুক্ত হন। এই সময় তিনি ঐ বৌদ্ধবিহারের মূল মন্দিরটির আয়তন বৃদ্ধি করেন এবং সাংস-র্গ্যাস-সেংগে-ঙ্গা-রো (ওয়াইলি: sangs rgyas sengge nga ro) নামক মঞ্জুশ্রীর একটি সোনালী চিত্র নির্মাণ করান। তার তিন জন প্রধান শিষ্য ছোস-ক্যি-র্দো-র্জে, দ্পাল-ল্দান-র্দো-র্জে (ওয়াইলি: dpal ldan rdo rje) এবং র্দো-র্জে-দ্পাল-বা (ওয়াইলি: rdo rje dpal ba) তিনজন দোর্জে ভ্রাতা নামে পরিচিত। Gardner, Alexander (ডিসেম্বর ২০০৯)। "Baso Chokyi Gyeltsen"। The Treasury of Lives: Biographies of Himalayan Religious Masters। সংগ্রহের তারিখ ২০১৩-০৮-১৯।  Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55. Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar, pp. 304–319.
গণিতের ক্ষেত্রসমূহ

গণিতের ক্ষেত্র হলো ইতিহাসের সবচেয়ে বিভাজিত বিষয়গুলোর একটা। প্রতিনিয়ত গণিতের নতুন নতুন ক্ষেত্র তৈরি হচ্ছে। গণিতের ক্ষেত্রগুলোর প্রকারভেদের জন্য বিভিন্ন পরিকল্পনা করা হয়েছে। তাদের অনেকগুলোর মধ্যে মিল রয়েছে। তবে নতুন নতুন ক্ষেত্র আর নতুন আবিস্কৃত সংযোগ গুলোর জন্য এই ভাগ বাড়ছে। সাধারণত গণিতকে দুই ভাগে ভাগ করা যায়। বিশুদ্ধ গণিত ও ব্যবহারিক গণিত। বিশুদ্ধ গণিতে সাধারণত তত্ত্ব নিয়ে আলোচনা করা হয় এবং ব্যবহারিক গণিতে সাধারণত দৈনন্দিন জীবনের সমস্যার সমাধান নিয়ে আলোচনা করা হয়। তবে এই বিভাজন স্পষ্ট নয়। কেননা অনেক ক্ষেত্র বিশুদ্ধ গণিত হিসেবে প্রতিষ্ঠিত হলেও ব্যবহারিক দুনিয়ার সমস্যা সমাধানে সরাসরি কাজে লেগে যায। আরো বড় বিভাজন যেমনঃ বিচ্ছিন্ন গণিত ও গণনার গণিত সাম্প্রতিক সময়ের তৈরি। 00: সাধারণ 00: বিনোদন গণিত 01: গণিতের ইতিহাস ও জীবনী 03: গাণিতিক যুক্তিবিজ্ঞান ও তার ভিত্তি, সেট তত্ত্ব সহ। 03C মডেল তত্ত্ব 03D গণনীয়তা তত্ত্ব ও পুনরাবৃত্তি তত্ত্ব 03E সেট তত্ত্ব : সেট বলতে কিছু সাধারণ বৈশিষ্ট্যের ওপর ভিত্তি করে কিছু স্বতন্ত্র বস্তুর সংগ্রহকে বোঝায়। সেট তত্ত্ব মূলত তিন শাখায় বিভক্ত। প্রাথমিক সেট তত্ত্ব ১৯শ শতকের শেষ দিকে গণিতবিদেরা উদ্ভাবন করেন; এটিই মূল সেট তত্ত্ব। প্রাথমিক সেট তত্ত্বে কিছু গুরুত্বপূর্ণ ত্রুটি (যেমন রাসেলের কূটাভাস ) ধরা পড়লে গণিতবিদেরা অনুপুঙ্খ গবেষণা করার পর স্বতঃসিদ্ধমূলক সেট তত্ত্ব উদ্ভাবন করেন। এই তত্ত্বে "স্বতঃসিদ্ধসমূহ সিদ্ধ করে এমন যেকোন কিছু"-কে সেট আখ্যা দেয়া হয়; বস্তুসংগ্রহের ধারণা এ তত্ত্বে আর কেন্দ্রীয় ধারণা নয়, এটি কেবল এই স্বতঃসিদ্ধগুলো নির্মাণের উদ্দেশ্যেই ব্যবহার করা হয়। আভ্যন্তরীন সেট তত্ত্ব আরো দেখুনসেট তত্ত্ব-সম্পর্কিত বিষয়াবলির তালিকা 03F প্রমাণ তত্ত্ব ও গঠনমূলক গণিত 03G বীজগাণিতিক যুক্তিবিজ্ঞান 97: গণিত শিক্ষা
শেয়াল-দেবতা রহস্য

শেয়াল-দেবতা রহস্য সত্যজিৎ রায় রচিত গোয়েন্দা কাহিনী ফেলুদা সিরিজের একটি বই। প্রাচীন মিশরীয় দেবতা আনুবিসের একটি মূল্যবান মূর্তি হারিয়ে যাওয়া ও সেটি খুঁজে বের করা নিয়ে এই গল্পটি রচনা করা হয়েছে। "শেয়াল-দেবতা রহস্য ( ফেলুদা সিরিজ ৪ ) (পেপারব্যাক)"। সংগ্রহের তারিখ ২০২৪-০২-১২।
ফরচুন

ফরচুন (ইংরেজি: Fortune) একটি আন্তর্জাতিক ব্যবসা ভিত্তিক ম্যাগাজিন। এ ম্যাগাজিনটি টাইম ইনকরপোরেশন কর্তৃক প্রকাশিত হয়। ১৯৩০ সালে হ্যানরি লুসি এ ম্যাগাজিনটি চালু করেন। টাইম ইনকরপোরেশন ফরচুন ম্যাগাজিন ছাড়াও টাইম, লাইফ, এবং স্পোর্টস ইলাস্ট্রেটেড ম্যাগাজিন প্রকাশ করে। এওএল ২০০০ সালে টাইম ওয়ার্নারকে অধিগ্রহণ করে। ফরচুন আরেক ম্যাগাজিন ফোর্বসের প্রতিদ্ধন্ধি ম্যাগাজিন। এ ম্যাগাজিনটি বার্ষিক প্রতিষ্ঠানের আয় অনুযায়ী করা র‍্যাংকিংয়ের জন্য বিশেষ ভাবে পরিচিত। সিএনএনমানি ডট কম ফরচুনের অর্থনীতি বিষয়ক ম্যাগাজিন। "AOL Eats Time Warner"। ৮ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১০।  উইকিমিডিয়া কমন্সে ফরচুন সংক্রান্ত মিডিয়া রয়েছে। অফিসিয়াল ওয়েবসাইট ২০০৮ সালের সেরা ১০০ প্রতিষ্ঠান ১৯৫৫-২০০৮ সালের ফরচুন ৫০০/১০০০ প্রতিষ্ঠানের তথ্য ডাউনলোড লিংক ওয়েব্যাক মেশিনে আর্কাইভকৃত ১৮ অক্টোবর ২০০৮ তারিখে ২০০৪ সালে ফরচুন ম্যাগাজিনের কাভার গুগল+ এ Fortune Magazine ফেসবুকে ফরচুন টুইটারে ফরচুন
জ্যান কোওম

জ্যান কোওম (জন্ম:) জনপ্রিয় মোবাইল ম্যাসেজিং অ্যাপস হোয়াটসঅ্যাপের প্রধান নির্বাহী কর্মকর্তা (সিইও) এবং প্রতিষ্ঠাতা। সম্প্রতি জনপ্রিয় এ মোবাইল ম্যাসেজিং অ্যাপ্লিকেশনটি বিশ্বখ্যাত সামাজিক যোগাযোগের ওয়েবসাইট ফেসবুক অধিগ্রহণ করেছে। কোওম ইউক্রেনের একটি গ্রামে বেড়ে উঠেছেন। ১৯৯২ সালে তিনি তার মা এবং নানীর সঙ্গে যুক্তরাষ্ট্রের ক্যালিফোর্নিয়ায় চলে আসেন। http://www.forbes.com/sites/parmyolson/2014/02/19/exclusive-inside-story-how-jan-koum-built-whatsapp-into-facebooks-new-19-billion-baby/ http://www.abc.net.au/news/2014-02-20/facebook-acquires-whatsapp-in-19-billion-deal/5272010 http://mashable.com/2014/02/19/whatsapp-founders-jan-koum-brian-acton/ "সংরক্ষণাগারভুক্ত অনুলিপি"। ২ মে ২০১৬ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৪।
'জাম-দ্পাল-র্গ্যা-ম্ত্শো

'জাম-দ্পাল-র্গ্যা-ম্ত্শো (ওয়াইলি: 'jam dpal rgya mtsho) (১৩৫৬-১৪২৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন। 'জাম-দ্পাল-র্গ্যা-ম্ত্শো ১৩৫৬ খ্রিষ্টাব্দে তিব্বতের আমদো অঞ্চলের ত্শোংখা নামক স্থানে জন্মগ্রহণ করেন। ১৩৭৩ খ্রিষ্টাব্দে তিনি ধর্মশিক্ষার জন্য লাসা যাত্রা করেন। লাসা শহরের দক্ষিণে গসাং-ফু-নে'উ-থোগ (ওয়াইলি: gsang phu ne'u thog) নামক বৌদ্ধবিহারে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পার নিকটে উত্তরাতন্ত্র সম্বন্ধে শিক্ষালাভ করেন। এরপর তিনি স্ক্যোর-মো-লুং (ওয়াইলি: skyor mo lung) নামক বৌদ্ধবিহারে দ্বু-মা-পা-দ্পা'-বো-র্দো-র্জে (ওয়াইলি: dbu ma pa dpa' bo rdo rje) নামক বৌদ্ধভিক্ষুর নিকটে চক্রসম্বর তন্ত্র সম্বন্ধে শিক্ষালাভ করেন। এরপর ত্সোং-খা-পা-ব্লো-ব্জাং-গ্রাগ্স-পার আটজন শিষ্যের একজন হয়ে তিনি ম্গার অঞ্চলের গুহায় সাধনা করেন। এই সময়ে তিনি ত্সোং-খা-পা-ব্লো-ব্জাং-গ্রাগ্স-পার নিকট হতে গুহ্যসমাজতন্ত্র, চক্রসম্বর তন্ত্র, লাম-রিম, ছেদ সাধনা, দ্গা'-ল্দান-ফ্যাগ-ছেন (ওয়াইলি: dga' ldan phyag chen) নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো (ওয়াইলি: sprul pa'i glegs bam chen mo) সম্বন্ধে শিক্ষালাভ করেন। এরপর তিনি একাকী সাধনার জন্য লাসা শহরের উত্তরপূর্বে অবস্থিত মাল-গ্রো-র্গ্যাল-পো-স্তেং (ওয়াইলি: mal gro rgyal po steng) এবং স্পাং-সা (ওয়াইলি: spang sa) নামক স্থানে যাত্রা করেন। তার অন্যতম প্রধান শিষ্য ছিলেন দ্গা'-ল্দান বৌদ্ধবিহারের ষষ্ঠ দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শান। Adams, Miranda (সেপ্টেম্বর ২০০৮)। "Jampel Gyatso"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।  Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55.
ব্লো-গ্রোস-ব্র্তান-পা

ব্লো-গ্রোস-ব্র্তান-পা (তিব্বতি: བློ་གྲོས་བརྟན་པ, ওয়াইলি: blo gros brtan pa) (১৪০২-১৪৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা বা প্রধান ছিলেন। ব্লো-গ্রোস-ব্র্তান-পা ১৪০২ খ্রিষ্টাব্দে তিব্বতের গ্ত্সাং অঞ্চলের শাংস-ম্গ্রোন-খাং (ওয়াইলি: shangs mgron khang) নামক স্থানে জন্মগ্রহণ করেন। খুব কম বয়সে গ্নাস-র্ন্যিং (ওয়াইলি: gnas rnying) নামক স্থানে তাকে ভিক্ষুর শপথ দেওয়া হয়। তিনি ত্সোং-খা-পা-ব্লো-ব্জাং-গ্রাগ্স-পা ও র্গ্যাল-ত্শাব-র্জে-দার-মা-রিন-ছেন নামক দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের প্রথম দুইজন দ্গা'-ল্দান-খ্রি-পা বা প্রধানের নিকট শিক্ষালাভ করেন। পরবর্তী কয়েক বছর তিনি গ্সাং-ফু-খু-স্পে-গ্র্বা-ত্শাং (ওয়াইলি: gsang phu khu spe grwa tshang) নামক স্থানে ধর্মশিক্ষা দান করেন। এরপর তিনি দক্ষিণ তিব্বতের এ-দ্বাগ্স (ওয়াইলি: e dwags) নামক স্থানে যাত্রা করে দ্বাগ্স-পো-গ্র্বা-ত্শাং (ওয়াইলি: dwags po grwa tshang) নামক বৌদ্ধবিহার প্রতিষ্ঠা করেন। এরপর তিনি ত্সোং-খা-পা-ব্লো-ব্জাং-গ্রাগ্স-পার নির্দেশে তার লাম-রিম-ছেন-মো নামক বিখ্যাত গ্রন্থ অধ্যয়নের জন্য একটি বৌদ্ধবিহার স্থাপন করেন। ব্লো-গ্রোস-ব্র্তান-পা বেশ কিছু বৌদ্ধ মৌলিক গ্রন্থের ওপর টীকাভাষ্য রচনা করেন। বাহাত্ত্র বছর বয়সে তিনি দ্গা'-ল্দান বৌদ্ধবিহারের সপ্তম দ্গা'-ল্দান-খ্রি-পা নির্বাচিত হন। Chhosphel, Samten (আগস্ট ২০১০)। "The Seventh Ganden Tripa, Lodro Tenpa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
স্মোন-লাম-লেগ্স-পা'ই-ব্লো-গ্রোস

স্মোন-লাম-লেগ্স-পা'ই-ব্লো-গ্রোস (তিব্বতি: སྨོན་ལམ་ལེགས་པའི་བློ་གྲོས, ওয়াইলি: smon lam legs pa'i blo gros) (১৪১৪-১৪৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা বা প্রধান ছিলেন। স্মোন-লাম-লেগ্স-পা'ই-ব্লো-গ্রোস ১৪১৪ খ্রিষ্টাব্দে তিব্বতের গ্ত্সাং অঞ্চলের য়াস-রু (ওয়াইলি: yas ru) নামক স্থানে জন্মগ্রহণ করেন। কম বয়সে তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষা শুরু করেন। তিনি শেস-রাব-সেং-গে (ওয়াইলি: shes rab seng ge) নামক বৌদ্ধভিক্ষুর নিকট হতে গুহ্যসমাজতন্ত্র সম্বন্ধে শিক্ষালাভ করেন। এরপর তিনি দ্রেপুং বৌদ্ধবিহারে ছোস-র্জে-য়োন-তান-র্গ্যা-ম্ত্শো (ওয়াইলি: chos rje yon tan rgya mtsho) নামক বৌদ্ধভিক্ষুর নিকট শিক্ষালাভ করেন। স্মোন-লাম-লেগ্স-পা'ই-ব্লো-গ্রোস ব্ক্রা-শিস-ল্হুন-পো, গ্সের-খাং (ওয়াইলি: gser khang), সেরা এবং থাং-স্ক্যা বৌদ্ধবিহারে ধর্মশিক্ষা দেন। তাকে দ্গা'-ল্দান বৌদ্ধবিহারের ধর্ম মহাবিদ্যালয়ে ও ১৪৮১ খ্রিষ্টাব্দে দ্রেপুং বৌদ্ধবিহারের সংঘ বিশ্ববিদ্যালয়ের প্রধানের পদে নির্বাচিত করা হয়। ১৪৮০ খ্রিষ্টাব্দে তিনি দ্গা'-ল্দান বৌদ্ধবিহারের অষ্টম দ্গা'-ল্দান-খ্রি-পা নির্বাচিত হন। তিনি প্রমাণের ওপর র্নাম-'গ্রেল-গ্যি (ওয়াইলি: rnam 'grel gyi) নামক টীকাভাষ্য রচনা করেন। Chhosphel, Samten (আগস্ট ২০১০)। "The Eighth Ganden Tripa, Monlam Pelwa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
ব্লো-ব্জাং-ন্যি-মা

ব্লো-ব্জাং-ন্যি-মা (তিব্বতি: བློ་བཟང་ཉི་མ, ওয়াইলি: blo bzang nyi ma) (১৪৩৯-১৪৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান ছিলেন। স্মোন-লাম-লেগ্স-পা'ই-ব্লো-গ্রোস ১৪৩৯ খ্রিষ্টাব্দে তিব্বতের আমদো অঞ্চলের ত্সোংখা নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করে মুস-স্রাদ-পা-ব্লো-গ্রোস-রিন-ছেন (ওয়াইলি: mus srad pa blo gros rin chen), ল্তাগ-লেব-ব্যাং-র্গ্যাল (ওয়াইলি: ltag leb byang rgyal), স্লোব-দ্পোন-গ্রাগ্স-পা-'ওদ-পা (ওয়াইলি: slob dpon grags pa 'od pa) প্রভৃতি বৌদ্ধ পন্ডিতদের নিকট হতে শিক্ষালাভ করেন। এরপর তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন। স্মোন-লাম-লেগ্স-পা'ই-ব্লো-গ্রোস এরপর দ্রেপুং বৌদ্ধবিহারে প্রধামের পদ অধিগ্রহণ করেন। তেতাল্লিশ বছর বয়সে তিনি সাংপু নামক স্থানে অবস্থিত বৌদ্ধবিহারের ধর্মশিক্ষক হিসেবে যোগ দেন। ১৪৯০ খ্রিষ্টাব্দে দ্গা'-ল্দান বৌদ্ধবিহারের নবম দ্গা'-ল্দান-খ্রি-পা বা প্রধান নির্বাচিত হন। Chhosphel, Samten (সেপ্টেম্বর ২০১০)। "The Ninth Ganden Tripa, Lobzang Nyima"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
লাহিরু থিরিমানে

হেত্তিগি ডন রুমেশ লাহিরু থিরিমানে (সিংহলি: ළහිරු තිරිමාන්න; জন্ম: ৯ আগস্ট, ১৯৮৯) মরতোয়ায় জন্মগ্রহণকারী শ্রীলঙ্কান ক্রিকেটার। তবে, ক্রিকেট জগতে তিনি লাহিরু থিরিমানে নামেই সর্বাধিক পরিচিত। শ্রীলঙ্কা জাতীয় ক্রিকেট দলের পক্ষে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে খেলছেন। দলে তিনি মূলতঃ বামহাতি ব্যাটসম্যানের ভূমিকায় অবতীর্ণ হলেও ডানহাতে মিডিয়াম-ফাস্ট বোলিং করে থাকেন। মরতোয়ার প্রিন্স অব ওয়েলস কলেজের প্রাক্তন ছাত্র ছিলেন থিরিমানে। বর্তমানে তিনি শ্রীলঙ্কার টেস্ট ও একদিনের আন্তর্জাতিক দলে সহঃ অধিনায়কত্ব করছেন। থিরিমানের একদিনের আন্তর্জাতিকে অভিষেক ঘটে ভারত দলের বিপক্ষে ২০১০ সালের শুরুর দিকে। ২০১২-১৩ মৌসুমে অ্যাডিলেড ওভালে অনুষ্ঠিত কমনওয়েলথ ব্যাংক সিরিজের দ্বিতীয় একদিনের আন্তর্জাতিকে অস্ট্রেলিয়া ক্রিকেট দলের বিপক্ষে তার প্রথম সেঞ্চুরি করেন। রোজ বোলে টেস্ট ক্রিকেটে অভিষিক্ত হন ইংল্যান্ড দলের বিপক্ষে জুন, ২০১১ সালে। তিলকরত্নে দিলশানের আঘাতপ্রাপ্তির ফলে তিনি এ সুযোগ পান। প্রথম টেস্ট ইনিংসে জেমস অ্যান্ডারসনের বলে কট আউট হন। রুকি হরিশচন্দ্রের সাথে বৈবাহিক সম্পর্কে আবদ্ধ হন তিনি। ১৭ ডিসেম্বর, ২০১৪ তারিখে কলম্বোর সিনামন গ্র্যান্ড হোটেলে তাদের বিয়ের অনুষ্ঠান সম্পন্ন হয়। "Cambrians field a formidable team this year"। ২০ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৪।  "Lahiru Thirimanne to debut today against India"। ColomboPage। ৫ জানুয়ারি ২০১০। ৯ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১০।  "Thirimanne guides Sri Lanka to resounding win"। সংগ্রহের তারিখ ১৩ জানুয়ারি ২০১৩।  Sheringham, Sam (১৬ জুন ২০১১)। "England put Sri Lanka under pressure at the Rose Bowl"। BBC Sport। British Broadcasting Corporation। সংগ্রহের তারিখ ১৬ জুন ২০১১।  McGlashan, Andrew (১৫ জুন ২০১১)। "Hosts aim to expose Sri Lanka's problems"। ESPNcricinfo। সংগ্রহের তারিখ ১৯ জুন ২০১১।  "Anderson removes Thirimanne before lunch"। The Hindu। Rose Bowl, Southampton: AP। ১৬ জুন ২০১১। সংগ্রহের তারিখ ১৬ জুন ২০১১।  অ্যাঞ্জেলো ম্যাথিউস শ্রীলঙ্কা জাতীয় ক্রিকেট দল ২০১৫ পাকিস্তান ক্রিকেট দলের শ্রীলঙ্কা সফর ক্রিকেটআর্কাইভে লাহিরু থিরিমানে (সদস্যতা প্রয়োজনীয়) (ইংরেজি) ইএসপিএনক্রিকইনফোতে লাহিরু থিরিমানে (ইংরেজি)
ছোস-ক্যি-র্দো-র্জে

ছোস-ক্যি-র্দো-র্জে (ওয়াইলি: chos kyi rdo rje) (১৪৫৭- ?) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একজন বৌদ্ধ পণ্ডিত ছিলেন। ছোস-ক্যি-র্দো-র্জে ১৪৫৭ খ্রিষ্টাব্দে তিব্বতের র্তা-নাগ-র্দো-র্জে-ল্দান (ওয়াইলি: rta nag rdo rje ldan) নামক র্ন্যিং-মা ধর্মসম্প্রদায়ের বৌদ্ধবিহারের নিকটে জন্মগ্রহণ করেন। তার পিতার নাম ছিল কুন-দ্গা'-র্গ্যাল-পো (ওয়াইলি: (kun dga' rgyal po) এবং মাতার নাম ছিল দ্পাল-'দ্জোম (ওয়াইলি: dpal 'dzom)। এগারো বছর বয়সে তার পিতামাতা তাকে দ্গা'-ল্দান বৌদ্ধবিহারে নিয়ে এলে বৌদ্ধবিহারের তৎকালীন দ্গা'-ল্দান-খ্রি-পা বা প্রধান ছোস-ক্যি-র্গ্যাল-ম্ত্শানের অনুরোধে তারা তাকে সেখানে রেখে যান। ছোস-ক্যি-র্গ্যাল-ম্ত্শানের নিকট হতে ছোস-ক্যি-র্দো-র্জে বোধিসত্ত্বচর্যাবতার, লাম-রিম, গুহ্যসমাজতন্ত্র, চক্রসম্বর, কালচক্র, দ্গা'-ল্দান-ফ্যাগ-ছেন (ওয়াইলি: dga' ldan phyag chen) নামক দ্গে-লুগ্স ধর্মসম্প্রদায়ের মহামুদ্রা ও তার মূলগ্রন্থ স্প্রুল-পা'ই-গ্লেগ্স-বাম-ছেন-মো (ওয়াইলি: sprul pa'i glegs bam chen mo) সম্বন্ধে শিক্ষালাভ করেন। এইসময় তিনি দ্রেপুং বৌদ্ধবিহারে ব্দে-লেগ্স-স্তোব্স-ল্দান (ওয়াইলি: bde legs stobs ldan) নামক বৌদ্ধভিক্ষুর নিকটে মধ্যমক সম্বন্ধে শিক্ষালাভ করেন এবং নবম দ্গা'-ল্দান-খ্রি-পা ব্লো-ব্জাং-ন্যি-মার নিকট হতে ভিক্ষুর শপথ গ্রহণ করেন। এরপর তিনি পাদ-মা-চান নামক স্থানে একাকী সাধন করেন। তার উল্লেখযোগ্য শিষ্য ছিলেন দ্বেন-সা-পা-ব্লো-ব্জাং-দোন-গ্রুব যিনি তিব্বতে তৃতীয় পাঞ্চেন লামা রূপে পরিচিত। Adams, Miranda (আগস্ট ২০০৭)। "Chokyi Dorje"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।  Willis, Janice D. 1995. Enlightened Beings: Life Stories from the Ganden Oral Tradition. Boston: Wisdom Publications, pp. 48–55. Willis, Janice D. 1985. “Preliminary Remarks on the Nature of rNam-thar: Early dGe-lugs-pa Siddha Biographies.” In Soundings in Tibetan Civilizations. Barbara Aziz and Matthew Kapstein, eds. Delhi: Manohar, pp. 304–319.
য়ে-শেস-ব্জাং-পো

য়ে-শেস-ব্জাং-পো (তিব্বতি: ཡེ་ཤེས་བཟང་པོ, ওয়াইলি: ye shes bzang po) (১৪১৫-১৪৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান ছিলেন। য়ে-শেস-ব্জাং-পো ১৪১৫ খ্রিষ্টাব্দে তিব্বতের খাম্স অঞ্চলের ল্দান-মা (ওয়াইলি: ldan ma) নামক স্থানে জন্মগ্রহণ করেন। কম বয়সে তিনি মধ্য তিব্বত যাত্রা করেন এবং দ্রেপুং বৌদ্ধবিহারে ম্খান-ছেন-দ্পাল-ব্লো (ওয়াইলি: mkhan chen dpal blo) নামক ভিক্ষুর নিকট হতে অভিসময়ালঙ্কার, প্রমাণবার্ত্তিকা এবং মধ্যমক সম্বন্ধে এবং দ্গে-লেগ্স-দ্পাল-বা (ওয়াইলি: dge legs dpal ba) নামক ভিক্ষুর নিকট হতে বিনয় সম্বন্ধে শিক্ষালাভ করেন। তিনি ছোস-র্জে-ব্ক্রা-শিস-দ্পাল-ল্দান (ওয়াইলি: chos rje bkra shis dpal ldan) নামক ভিক্ষুর নিকট হতে ভিক্ষুর শপথ গ্রহণ করেন। তিনি বৌদ্ধভিক্ষুদের জন্য লিংসে গেশে নামক শিক্ষাক্রম চালু করেন এবং তিব্বতের বিভিন্ন স্থানে মধ্যমক, প্রজ্ঞাপারমিতা ও লাম-রিম সম্বন্ধে শিক্ষাদান করেন। ১৪৯৩ খ্রিষ্টাব্দে তিনি দ্গা'-ল্দান বৌদ্ধবিহারের দশম দ্গা'-ল্দান-খ্রি-পা বা প্রধান নির্বাচিত হন। তার উল্লেখযোগ্য শিষ্য ছিলেন ছোস-ক্যি-ব্শেস-গ্ন্যেন এবং রিন-ছেন-'ওদ-জের। Chhosphel, Samten (সেপ্টেম্বর ২০১০)। "The Tenth Ganden Tripa, Yeshe Zangpo"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
ব্লো-ব্জাং-গ্রাগ্স-পা

ব্লো-ব্জাং-গ্রাগ্স-পা (তিব্বতি: བློ་བཟང་གྲགས་པ, ওয়াইলি: blo bzang grags pa) (১৪২৯-১৫১১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান ছিলেন। ব্লো-ব্জাং-গ্রাগ্স-পা ১৪২৯ খ্রিষ্টাব্দে তিব্বতের গ্ত্সাং অঞ্চলের 'দার নামক স্থানে জন্মগ্রহণ করেন। কম বয়সে তিনি ঐ স্থানে অবস্থিত বৌদ্ধবিহারে শিক্ষাগ্রহণ শুরু করেন। পরে ঐ বিহার কর্তৃপক্ষের সঙ্গে মনোমালিন্য শুরু হলে তিনি ঐ বিহার ত্যাগ করে মধ্য তিব্বতের বিভিন্ন স্থানে যাত্রা করে 'ব্রাস-স্পুংস-ম্খান-ছেন-ল্দান-ব্লো-গ্রোস (ওয়াইলি: 'bras spungs mkhan chen dpal ldan blo gros), ছোস-ক্যি-র্গ্যাল-ম্ত্শান, স্মোন-লাম-লেগ্স-পা'ই-ব্লো-গ্রোস, দ্রেপুং বৌদ্ধবিহারের নবম প্রধান য়োন-তান-র্গ্যা-ম্ত্শো (ওয়াইলি: yon tan rgya mtsho) প্রভৃতি বিখ্যাত বৌদ্ধ পন্ডিতের নিকট শিক্ষালাভ করেন। ব্লো-ব্জাং-গ্রাগ্স-পা পরবর্তীকালে থাং-স্ক্যা (ওয়াইলি: thang skya) এবং গ্সাং-স্ঙ্গাগ্স-ম্খার (ওয়াইলি: gsang sngags mkhar) প্রভৃতি বৌদ্ধবিহারে ধর্মশিক্ষা দান করেন। ১৫০০ খ্রিষ্টাব্দে তিনি দ্গা'-ল্দান বৌদ্ধবিহারের একাদশ দ্গা'-ল্দান-খ্রি-পা বা প্রধান নির্বাচিত হন। Chhosphel, Samten (সেপ্টেম্বর ২০১০)। "The Eleventh Ganden Tripa, Lobzang Drakpa"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।